PATVIRTINTA

Prienų lopšelio-darželio „Pasaka“ direktoriaus

2020 m. gegužės 15 d. įsakymu Nr. V- 45

**PRIENŲ LOPŠELIO-DARŽELIO „PASAKA“ IKIMOKYKLINIO IR PRIEŠMOKYKLINIO UGDYMO ORGANIZAVIMO KARANTINO METU TVARKOS APRAŠAS**

**I SKYRIUS**

**BENDROSIOS NUOSTATOS**

1.Prienų lopšelio-darželio „Pasaka“ (toliau – įstaiga) ikimokyklinio ir priešmokyklinio ugdymo organizavimo karantino metu tvarkos aprašas (toliau – Aprašas) nustato ikimokyklinio ir priešmokyklinio ugdymo organizavimo įstaigoje tvarką karantino metu.

2. Aprašas parengtas vadovaujantis LR SAM valstybės lygio ekstremalios situacijos valstybės operacijų vadovo 2020 m. gegužės 11 d. sprendimu Nr. V-1116 „Dėl ikimokyklinio ir priešmokyklinio ugdymo organizavimo būtinų sąlygų“ patvirtintomis ikimokyklinio ir priešmokyklinio ugdymo organizavimo būtinosiomis sąlygomis bei LR SAM valstybės lygio ekstremaliosios situacijos operacijų vadovo 2020 m. gegužės 13 d. sprendimu Nr. V- 1143 „Dėl ikimokyklinio ir priešmokyklinio ugdymo organizavimo būtinų sąlygų“ pakeitimu.

**II SKYRIUS**

**TĖVŲ ATSAKOMYBĖ LEIDŽIANT VAIKĄ(US) Į ĮSTAIGĄ**

3. Supažindinti tėvus (įtėvius, globėjus ar rūpintojus) pasirašytinai su rekomendacijomis ugdyti vaiką (us) namuose, aprašo (1 priedas):

3.1. kai vaikas (ai) serga lėtinėmis ligomis, nurodytomis Sunkių lėtinių ligų, dėl kurių ekstremaliosios situacijos ar karantino laikotarpiu asmeniui išduodamas nedarbingumo pažymėjimas, apraše, patvirtintame LR SAM 2020 m. kovo 23 d. įsakymu Nr. V- 483 „Dėl Sunkių lėtinių ligų, dėl kurių ekstremalios situacijos ar karantino laikotarpiu asmeniui išduodamas nedarbingumo pažymėjimas, sąrašo patvirtinimo“ (toliau – Įsakymas Nr. V-843);

3.2. kai vaikas (ai) gyvena kartu su asmenimis, priskirtais rizikos grupėms (vyresni nei 60 m. amžiaus asmenimis ir (arba) sergančiais lėtinėmis ligomis, nurodytomis Įsakyme Nr. V- 843.

3.3. kai vaikas (ai) kontaktavo su asmenimis, turėjusiais būti privalomoje izoliacijoje.

4. Asmenys atlydintys vaiką (us) į įstaigą, privalo dėvėti nosį ir burną dengiančias priemones (veido kaukes, respiratorius, ar kt. priemones).

5. Asmenys atlydintys vaiką (us) turi laikytis asmens higienos taisyklių (rankų higienos, kosėjimo, čiaudėjimo etiketo ir kt.).

6. Tėvai (įtėviai, globėjai ar rūpintojai) informuojami kokią grupę lankys jų vaikas (ai). Asmenys atlydintys vaiką (us) pasitinkami prie pagrindinio įėjimo į įstaigą ir vaikui (ams) pamatuojama temperatūra.

7. Vaikai, kuriems pasireiškia karščiavimas (37,3 °C ir daugiau) ar kurie turi ūmių viršutinių kvėpavimo takų infekcijų, ūmių žarnyno infekcijų ir kitų užkrečiamųjų ligų požymių (pvz., sloga, kosulys, pasunkėjęs kvėpavimas ir pan.) nepriimami dalyvauti grupės veikloje..

8. Tėvai (įtėviai, globėjai ar rūpintojai) įsipareigoja nedelsiant pasiimti vaiką (us), grupės mokytojai pranešus apie pasireiškusius 7 aprašo punkte nurodytus ligos simptomus).

**III SKYRIUS**

**SAUGIŲ DARBO SĄLYGŲ SUDARYMAS**

9. Įstaigoje ugdymo paslaugos organizuojamos maksimaliai laikantis grupių izoliacijos principo:

9.1. grupių veikla vykdoma taip, kad būtų išvengta skirtingas grupes lankančių vaikų kontakto tiek patalpose, tiek lauke;

9.2. ikimokyklinio ugdymo mokytojai ir mokytojų padėjėjai tą pačią dieną dirba vienoje grupėje;

9.3. skirtingose patalpose dirbančių darbuotojų kontaktai draudžiami, išskyrus išimtinius atvejus, jei to padaryti negalima, ribojant kontakto laiką bei išlaikant saugų atstumą (trumpiau nei 15 min., didesniu nei 2 m. atstumu)

9.4. su vaikais negali turėti kontakto darbuotojai, į kurių pareigas neįeina tiesioginis darbas su vaikais (pvz., valytojas, darbininkas ir pan.);

9.5. meninio ugdymo užsiėmimai gali būti organizuojami tą dieną tik vienos grupės vaikams, arba gali būti dirbama nuotoliniu būdu;

9.6. švietimo pagalbos specialistai gali dirbti su vaikais nuotoliniu būdu. Jei organizuojamos kontaktinės švietimo pagalbos specialistų konsultacijos, jos turi būti teikiamos individualiai ar vienu metu dirbama tik su tos pačios grupės vaikais. Konsultacijų metu turi būti vengiam fizinio kontakto.

10. Darbuotojai vykdantys vaikų priėmimą į įstaigą privalo dėvėti nosį ir burną dengiančias apsaugos priemones.

11. Ugdymo paslaugų teikimo vietoje gali dirbti darbuotojai neturintys ūmių viršutinių kvėpavimo takų infekcijų ir litų užkrečiamųjų ligų požymių (pvz., karščiavimas, sloga, kosulys, pasunkėjęs kvėpavimas ir pan.). Darbuotojų sveikata turi būti nuolat stebima:

11.1. darbuotojai turintys ūmių viršutinių kvėpavimo takų infekcijų ir kitų užkrečiamųjų ligų požymių į darbą vykti negali. Apie tai nedelsiant turi informuoti įstaigos vadovus:

11.2. įstaigos direktoriaus įsakymu paskirtas asmuo, darbuotojui atvykus į darbą pamatuoja kūno temperatūrą. Darbuotojai, kuriems pasireiškia karščiavimas (37,3 °C ir daugiau), nedelsiant turi būti nušalinami nuo darbo;

11.3. darbuotojai, kuriems pasireiškia ūmių viršutinių kvėpavimų takų ligų ir kitų užkrečiamųjų ligų požymiai (pvz., karščiavimas, sloga, kosulys, pasunkėjęs kvėpavimas ir pan, nedelsiant turi būti nušalinami nuo darbo, jiems rekomenduojama konsultuotis Karštąja koronaviruso linija tel. 1808 arba susisiekti su savo šeimos gydytoju konsultacijai nuotoliniu būdu;

11.4. darbuotojas privalo administracijai pranešti informaciją apie jam nustatytą COVID-19 ligą (koronaviruso infekciją);

11.5. darbuotojai, kuriems privaloma izoliacija, izoliacijos laikotarpiu dirbti negali, išskyrus dirbančius nuotoliniu būdu;

12. Įstaigos grupių ar kitos ugdymo (si) patalpos turi būti išvėdinamos prieš atvykstant vaikams ir ne rečiau kaip du kartus per dieną, o aplinkos valymas atliekamas atsižvelgiant į LR SAM parengtomis rekomendacijomis patalpų valymui COVID-19 pandemijos metu.

**IV SKYRIUS**

**BAIGIAMOSIOS NUOSTATOS**

13. Aprašo nuostatos įsigalioja 2020 m. gegužės 18 d.

14. Aprašas skelbiamas įstaigos internetinėje svetainėje, supažindinami visi įstaigos darbuotojai ir tėvai (įtėviai, globėjai, rūpintojai).

15. Aprašas galioja iki LR Vyriausybės nustatyto karantino dėl koronaviruso (COVID-19) pabaigos arba pasikeitus kitiems teisės aktams bei rekomendacijoms.

⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯⎯